**BĖGIMAS „SAULĖS MŪŠIS 2020“**

**N U O S T A T A I**

Šiaulių lengvosios atletikos ir sveikatingumo centro skyrius Sportas visiems 2020 m. rugsėjo 26 d., 12 val. prie Šiaulių arenos rengia bėgimą ,,SAULĖS MŪŠIS 2020“.

**TIKSLAI IR UŽDAVINIAI**

1. Pagerbti lietuvių pergalę Saulės mūšyje, kuris vyko 1236 m.
2. Paminėti Šiaulių miesto įkūrimo datą.
3. Populiarinti sporto kultūrą ir sportą, skatinti sistemingai juo užsiiminėti.
4. Išaiškinti ištvermingiausius varžybų dalyvius ir juos apdovanoti atminimo prizais.
5. Siekti turiningo ir prasmingo šiauliečių ir miesto svečių laisvalaikio užimtumo.
6. Skatinti žmones aktyviai gyventi ir daugiau laiko praleisti gryname ore.

**VARŽYBŲ LAIKAS IR VIETA**

1. Varžybos vyks Šiauliuose 2020 m. rugsėjo 26 d., 12 val.
2. Startas ir finišas prie Šiaulių arenos, J. Jablonskio g. 16.
3. Dalyviai registruojami išankstine registracija iki rugsėjo 24 d., 00:00 val. el. paštais:

***1236 m distancija - saulesmusis1236m@gmail.com***

***Vaikų bėgimas (500 m distancija) - saulesmusis500m@gmail.com***

***10 km distancija - saulesmusis10km@gmail.com***

1. ***Renginio dieną registracija nebus vykdoma.***
2. Registruojantis nurodyti: vardą/pavardę, amžių, gyvenamąją vietą, atstovaujamą organizaciją, bėgimo pavadinimą.
3. Bėgimo numeriai išduodami bėgimo vietoje, prie Šiaulių arenos (J. Jablonskio g. 16) nuo 10:00 val. – iki 12:30 val., starto vietoje.
4. Bėgimų vyr. teisėjas daugkartinis Lietuvos lengvosios atletikos čempionas Justinas Beržanskis.
5. Startas:
* 10 km distancija – 12.00 val.
* Vaikų bėgimas (500 m distancija) – 13.30 val.
* Bėgimas su triračiais (500 m distancija) (neįgaliesiems) – 14.00 val.
* 1236 m distancija – 14:30 val.

**Visos distancijos – nemokamos.**

 **LAIKO LIMITAS**

1. 10 km distancija – 1 val. 30 min.
2. 500 m distancija – 10 min
3. Bėgimas su triračiais (500 m distancija) (neįgaliesiems) – 15 min.
4. 1236 m distancija – 20 min.

**RENGINIO ORGANIZATORIŲ ATSAKOMYBĖ IR PAREIGOS**

1. Paruošti trasas bėgimui.
2. Registruoti dalyvius, išduoti jiems bėgimo numerius.
3. Įteikti prizus prizinių vietų nugalėtojams.
4. Įteikti atminimo dovanas visiems dalyviams.
5. Apriboti eismą gatvėse, kuriose vyks bėgimas.

**DALYVIAI**

1. Bėgime gali dalyvauti visi norintys, užsiregistravę ir susipažinę su bėgimo nuostatais.
2. Visi dalyviai bėgime dalyvauja laisva valia ir prisiima visą su dalyvavimu bėgime susijusią (tame tarpe su įvairiais sveikatos sutrikimais) riziką. Kiekvienas užsiregistravęs dalyvis sutinka su bėgimo sąlygomis. Organizatoriai neatsako už bėgimo metu patirtas traumas. Už nepilnamečius asmenis, dalyvaujančius renginyje atsako jų tėvai, globėjai, mokytojai arba treneriai.

**APDOVANOJIMAS**

1. Visi dalyviai bus apdovanoti bėgimo atminimo prizais.
2. 1236 m distancijos nugalėtojai, greičiausias vyras ir moteris, bus apdovanoti bėgimo atminimo ir rėmėjų prizais.
3. 500 m (greičiausi trys vyrai ir trys moterys) bus apdovanojami bėgimo atminimo ir rėmėjų įsteigtais prizais.
4. Bėgimo su triračiais trys dalyviai apdovanojami bėgimo atminimo ir rėmėjų įsteigtais prizais.
5. 10 km (greičiausi trys vyrai ir trys moterys) bus apdovanojami bėgimo atminimo ir rėmėjų įsteigtais prizais. Pagrindinis rėmėjas UAB S-SPORTAS įsteigė 30 Eur, 50 Eur ir 100 Eur vertės DOVANŲ ČEKIUS.
6. Renginio organizatoriai projekto taure apdovanos aktyviausiai renginyje dalyvavusią mokyklą.
7. Apdovanojimai vyks 15.00 val.
8. Viso renginio metu didžiojoje scenoje vyks pramoginiai, kultūriniai šou pasirodymai.

**ORGANIZATORIAI IR PARTNERIAI**

1. Bėgimo varžybas organizuoja Šiaulių lengvosios atletikos ir sveikatingumo centro Sportas visiems skyrius.
2. Informacija tel. 8 (41) 437328, el. paštu: sportasvisiems.siauliai@gmail.com, FB paskyroje – Sportas visiems, <https://www.facebook.com/Sportas-visiems-568044696671186/>

**BAIGIAMOSIOS NUOSTATOS**

1. Kiekvienas dalyvis užsiregistravęs sutinka jog renginio organizatoriai renginio metu padarytas nuotraukas ir filmuotą video medžiagą gali savo nuožiūra ir be atskiro dalyvių sutikimo naudoti reklamos ir rinkodaros tikslais.
2. Bėgimo organizatoriai pasilieka teisę keisti varžybų taisykles prieš tai nepranešus dalyviams.
3. Griežtai draudžiama plagijuoti, kopijuoti ar kitaip naudoti projekto informaciją be organizatorių sutikimo.
4. Projektas ,,Sportas visiems veiklų akademija" bendrai finansuojamas valstybės Sporto rėmimo fondo lėšomis, kurį administruoja Švietimo, mokslo ir sporto ministerija ir Švietimo mainų paramos fondas.
5. Bėgimo dalyviai ir žiūrovai renginio metu privalo laikytis saugumo taisyklių.
6. Dėl ekstremalios Covid-19 situacijos Lietuvoje bėgimo programa derinama pagal Lietuvos vyriausybės nustatytus reikalavimus.
7. Renginyje privalomos kaukės, saugaus atstumo laikymasis, rankų dezinfekavimas ir kiti vyriausybės nurodymai galiojantys tuo laikotarpiu dėl COVID-19.